Τιτάνες Παλαμά (καλαθοσφαίριση ανδρών)

Ο **Γυμναστικός Σύλλογος Παλαμά «Οι Τιτάνες»** είναι ελληνικό αθλητικό σωματείο, που δραστηριοποιείται με έδρα την περιοχή του Παλαμά, στην Καρδίτσα. Επίσημο έτος ίδρυσής του είναι το 1979 και οι αθλητές του αγωνίζονται με χρώματα το μπλε και το λευκό. Το ανδρικό τμήμα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου. Έδρα της ομάδας είναι το Κλειστό Γυμναστήριο Παλαμά «Αεθλίου Μέλαθρον», χωρητικότητας 350 θεατών.

## Ιστορική αναδρομή
Ο σύλλογος διαθέτει τη μακροβιότερη παρουσία και τις περισσότερες συμμετοχές ομάδας του νομού Καρδίτσας σε Εθνικές κατηγορίες. Το 1996 ο σύλλογος κατακτά το πρωτάθλημα Α1 ΕΣΚΑΘ και την άνοδο στις Εθνικές κατηγορίες. Έκτοτε εχει 19 συμμετοχές σε Β’ και Γ’ Εθνική σε 26 χρόνια, με διαδοχικές παρουσίες στα Εθνικά πρωταθλήματα, διακρίσεις με πρώτη και κύρια μία μη μετρήσιμη, τη διαμόρφωση μιας μπασκετικής κουλτούρας της Καρδιτσιώτικης καλαθοσφαίρισης.

Η σεζόν 1996-97 είναι η πρώτη στη Γ’ Εθνική και μετά από ένα «διάλειμμα» διετίας, οι Τιτάνες επιστρέφουν σε αυτό το επίπεδο για μία ολόκληρη οκταετία: Από το 1999 έως το 2007 καταγράφουν οκτώ συνεχόμενες παρουσίες στη Γ’ Εθνική, με έντονο το γηγενές στοιχείο ενώ αποκτά και νέο κλειστό γυμναστήριο στον Παλαμά.

Το 2012 η ομάδα κάνει επανεμφάνιση στη Γ’ Εθνική, ενώ η αγωνιστική περίοδος 2013-14 αποτελεί ορόσημο, καθώς η ομάδα πετυχαίνει την πρώτη της άνοδο στη Β’ Εθνική, παραμένοντας σε αυτό το επίπεδο για μία διετία (2014-16), ως η πρώτη του νομού που το κατάφερε. Παρά τον υποβιβασμό το 2016, ο Σύλλογος όχι μόνο δεν το βάζει κάτω αλλά τοποθετεί τα θεμέλια για άμεση επιστροφή στη Β’ Εθνική, αυτή τη φορά μάλιστα ως πρωταθλητής του 1ου Όμιλου Βορρά και παρότι ξεκίνησε με ποινή αφαίρεσης ενός βαθμού τις υποχρεώσεις του εκείνη τη χρονιά. Η περίοδος 2017-18 σηματοδοτεί την 3η συμμετοχή των Τιτάνων στο πρωτάθλημα της Β’ Εθνικής και η επόμενη τριετία (2018-21) συνοδεύεται από παρουσία στη Γ’ Εθνική -εν μέσω και της πανδημίας.

### Περίοδοι σε εθνικές κατηγορίες

### Τίτλοι
*A1 Θεσσαλίας: 
**1995-96, 1998-99, 2011-12

## Ακαδημίες συλλόγου
Μεγάλες επιτυχίες έχουν σημειωθεί και στα κλιμάκια του συλλόγου. Το τμήμα κορασίδων-νεανίδων το διάστημα 2012-2019 κατακτά 8 πρωταθλήματα ΕΣΚΑΘ. Συγκεκριμένα 7 διαδοχικά πρωταθλήματα κορασίδων και 1 νεανίδων. Το 2013-14 και το 2016-17 το τμήμα κορασίδων κατακτά το πρωτάθλημα βορείου Ελλάδος και προκρίνεται στην τελική φάση του πανελληνίου πρωταθλήματος. Στη τελική φάση του πανελληνίου πρωταθλήματος κατέκτησε και στις δύο συμμετοχές την 5η θέση. Με κορμό τις κορασίδες-νεανίδες του συλλόγου το Γενικό Λύκειο Παλαμά το 2019 συμμετέχει για πρώτη φορά στο FINAL FOUR του σχολικού πρωταθλήματος Ελλάδας-Κύπρου! Μάλιστα η ΕΟΚ στο επίσημο ranking της κατατάσσει την ομάδα των Τιτάνων Παλαμά στη 16η θέση!

## Έδρα
Αρχικά αγωνιζόταν στα ανοιχτά γήπεδα στο Δημοτικό Στάδιο Παλαμά, και στο κλειστό γυμναστήριο του Γυμνασίου στα τέλη της δεκαετίας το 1987-88 (Το επονομαζόμενο «κλουβί»), έδρα που διατήρησαν έως και τα τέλη της δεκαετίας του ’00. Τον Αύγουστο του 2009 μετακομίζουν στο νέο τους «σπίτι», το «Αεθλίου Μέλαθρον».

## Παραπομπές


## Πηγές
*Το «Γαλατικό χωριό» που αντιστέκεται και ζει το δικό του μπασκετικό παραμύθι

## Εξωτερικοί σύνδεσμοι

* Γ.Σ. Τιτάνες Παλαμά, επίσημος ιστότοπος.

Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις ομάδων καλαθοσφαίρισης το 1979